Gairm
B' e iris ràitheil Ghàidhlig a bha ann an Gairm. Bha e air a fhoillseachadh bhon Foghar 1952 gu Foghar 2002. Stèidhichte le Ruaraidh MacThòmais agus Fionnlagh J MacDhòmhnaill, b' e Ruaraidh MacThòmais an neach-deasachaidh bhon chiad iris chun an iris mu dheireadh.

Nochd iomadh dàn Gàidhlig cudromach ann an Gairm: mar eisimpleir, "Hallaig" le Somhairle MacGill-Eain ann an 1954, bàrdachd le Deòrsa Mac Iain Dheòrsa, Iain Mac a' Ghobhainn, Maoilios Caimbeul, Catrìona NicGumaraid, no Ruaraidh MacThòmais fhèin. A thaobh rosg, dh'fhoillsich Gairm sgeulachdan goirid le Eilidh Watt no Iain Mac a' Ghobhainn. 

B' e eadar-theangachadh (mar eisimpleir bàrdachd Anna Achmatova air a h-eadar-theangachadh le Crìsdean Whyte, Aireamh 125, Geamhradh 1983-1984) is ath-sgrùdadh litreachais Gàidhlig (le Dòmhnall Eachann Meek neo Dòmhnall MacAmhlaigh) nam pàirt cudromach dhen Gairm. Nuair a sguir Gairm, chaidh iris ùr Gath a chur air bhonn.

Luchd-sgrìobhaidh Gairme 
 Crìsdean Whyte
 Deòrsa Mac Iain Dheòrsa
 Dòmhnall Eachann Meek
 Dòmhnall MacAmhlaigh
 Eilidh Watt
 Iain Mac a' Ghobhainn
 Iain Moireach
 Ruaraidh MacThòmais
 Somhairle MacGill-Eain
 Iain MacLeòid

Ceanglaichean a-mach 
Rannsaich tiotalan agus sgrìobhadairean nan artaigilean aig Gairm leis an:
 innseal-rannsachaidh aig DASG
 inneal-rannsachaidh aig Am Baile
 inneal-rannsachaidh aig an GRD

Irisean Gàidhlig